proiect

**Guvernul Republicii Moldova**

Ministerul Economiei a elaborat şi prezintă spre aprobare proiectul Hotărârii de Guvern cu privire la transmiterea unor bunuri imobile.

Anexă: 3 file.

**Viceprim-ministru,**

**ministrul economiei Octavian CALMÎC**

 ex. A. Stratulat

 tel. 022-226235

 proiect

**GUVERNUL REPUBLICII MOLDOVA**

**H O T Ă R Î R E nr.\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_

mun. Chişinău

**cu privire la transmiterea unor bunuri imobile**

În temeiul art. 2 lit. c) şi art. 8 alin. (2) din Legea nr. 523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr. 124 - 125, art. 611), cu modificările şi completările ulterioare, art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, Guvernul

 **HOTĂRĂŞTE :**

1. Se transmit, cu titlu gratuit, cu acordul Consiliului orășenesc Vadul lui Vodă, Municipiul Chișinău, bunurile imobile proprietate publică a statului, în proprietatea publică a orașului Vadul lui Vodă, conform anexei.

2. Agenţia Proprietăţii Publice, în comun cu Consiliul orășenesc Vadul lui Vodă, Municipiul Chișinău, va institui comisia de transmitere şi va asigura, în termen de 60 zile, transmiterea bunurilor imobile menţionate conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art. 2).

3. Agenţia Relaţii Funciare şi Cadastru, la cererea autorităţii administraţiei publice locale, va asigura înregistrarea dreptului de proprietate asupra bunurilor imobile respective în modul stabilit de lege.

|  |  |
| --- | --- |
| **PRIM-MINISTRU** | **Pavel FILIP**  |
|  |  |
| Contrasemnează: |  |
| **Viceprim-ministru,** **ministrul economiei**  | **Octavian CALMÎC** |
| **Ministrul finanţelor**  | **Octavian ARMAȘU**  |

**Notă informativă**

**la proiectul Hotărârii de Guvern**

**cu privire la transmiterea unor bunuri imobile**

Proiectul dat a fost elaborat în temeiul art. 6 alin. (1) lit. a) şi art. 7 alin. (3) lit. i) din Legea nr. 121-XVI din 4 mai 2007 privind administrarea şi deetatizarea proprietăţii publice şi în baza prevederilor pct.7, lit.h), alin.2) din Regulamentul privind organizarea şi funcţionarea Ministerului Economiei, aprobat prin Hotărârea Guvernului nr.690 din 13 noiembrie 2009.

Conform art.8 alin.(2) din Legea nr.523 din 16.07.1999 cu privire la proprietatea publică a unității administrativ-teritoriale, transmiterea patrimoniului din proprietatea publică a statului în proprietatea publică a unității administrativ-teritoriale se face prin hotărîre a Guvernului, cu acordul consiliului local respectiv.

La moment, blocurile locative amplasate în orașul Vadul lui Vodă, mun. Chișinău, constituie proprietate de stat. Majoritatea apartamentelor din aceste case de locuit au fost privatizate de către locatari în temeiul prevederilor Legii privatizării fondului de locuinţe nr.1324 din 10.03.1993, iar clădirile blocurilor locative sînt înregistrate în Registrul bunurilor imobile cu drept de proprietate a Republicii Moldova.

Ținînd cont de faptul că, una din sarcinile de bază a autorităţilor administraţiei publice locale este asigurarea exploatării eficiente a fondului locativ din teritoriu şi luînd în considerare acordul Consiliului orășenesc Vadul lui Vodă, de a prelua casele de locuit respective în proprietatea orașului Vadul lui Vodă, exprimat prin Decizia nr. 4/13 din 22.07.2016, Ministerul Economiei consideră oportună transmiterea obiectelor în cauză în proprietatea publică a unităţii administrativ-teritoriale, orașul Vadul lui Vodă.

În contextul celor expuse, întru asigurarea integrităţii proprietăţii publice şi gestionării eficiente a bunurilor de menire socială, Ministerul Economiei a elaborat proiectul hotărârii de Guvern,,Cu privire la transmiterea unor bunuri imobile” care , în temeiul art. 38 din Legea nr. 317-XV din 18 iulie 2003 privind actele normative ale Guvernului şi ale altor autorități ale administrației publice centrale și locale, se prezintă spre examinare și aviz.

Prezentul proiect de hotărâre este supus dezbaterilor publice, fiind plasat pe pagina web a ministerului www.mec.gov. md, la compartimentul ”Transparenţa în procesul decizional”.

Implementarea proiectului dat nu implică cheltuieli financiare din contul mijloacelor bugetare.

**Viceprim-ministru,**

**ministrul economiei Octavian CALMÎC**

1

*Anexă*

*la Hotărârea Guvernului*

*nr.\_\_\_\_ din\_\_\_\_\_\_\_\_\_\_*

**Lista bunurilor imobile proprietate publică a statului,**

**care se transmit în proprietatea publică a orașului Vadul lui Vodă, mun. Chișinău**

|  |  |  |  |  |
| --- | --- | --- | --- | --- |
| **Nr.****d/0** | **Denumirea bunului imobil** | **Adresa poştală** | **Numărul cadastral** | **Suprafața la sol****(m. p)** |
| **1** | **2** | **3** | **4** | **5** |
| 1 | Bloc locativ | str. Ștefan cel Mare, 38a | 3158204066.013158204066.02 | 656,80 |
| 2 | Bloc locativ | str. Ștefan cel Mare, 38 | 3158204064.01 | 568,30 |
| 3 | Bloc locativ | str. Sf. Dumitru, 20 | 3158204041.01 | 1051,90 |
| 4 | Bloc locativ | str. Mihai Eminescu, 13 | 3158204151.01 | 501,00 |
| 5 | Bloc locativ | str. Ștefan cel Mare, 2/1 | 3158204132.01 | 658,00 |
| 6 | Bloc locativ | str. Ștefan cel Mare, 21 | 3158204137.01 | 476, 00 |
| 7 | Bloc locativ | str. Ștefan cel Mare, 27 | 3158204145.01 | 312, 00 |
| 8 | Bloc locativ | str. Ștefan cel Mare, 68 | 3158203111.01 | 485, 00 |
| 9 | Bloc locativ | str. Ștefan cel Mare, 94 | 3158203010.01 | 305, 70 |
| 10 | Bloc locativ | str. Pădurii, 2/1 | 3158204034.01 | 440, 00 |
| 11 | Bloc locativ | str. Sf. Dumitru, 25 | 3158203193.01 | 488, 80 |